title: Te Kōpura

authors: Maxwell, Te Kahautu

abstract: He Hōnore, he korōria, he maungārongo ki runga ki te whenua, he whakaaro pai ki ngā tānagata katoa.


Ko te tāhu o tēnei tuhituhinga he titiro ki Te Hāhi Ringatū i runga o Whitianga marae. E rua noa iho ngā Rā Ringatū ka tū ki runga i tēnei marae, arā, ko Te Huamata, hei te tahi o Hune tēnā me Te Pure, hei te tahi o Nōema tēnā. I roto i te tuhituhingaroa nei ka titiro he aha I tae atu ai wēnei tikanga ki tēnei o ngā marae. Ka whakatakoto haere, i pēhea hoki ngā whakahaeretanga i te wā o ngā pakeke. Kātahi ka titiro ki ngā whakarerekētanga ki ngā tikanga i roto i te wā, ā, he aha i pērā ai. 
Kua tata ki te toru tekau tau mai i te whakakoretanga o Te Māratapu a Te Ringatū i roto i wāna whakahaerenga i Te Huamata me Te Pure. Ko tērā tūāhuatanga o Te Ringatū e kore nei e kitea e tēnei reanga tangata.
Tokoiti noa nei, me kī, ngā mōrehu o tērā whakatipuranga pakeke i kitea wērā tūāhuatanga e ora tonu ana. Nō reira i toko ake te whakaaro ki te rangahau, ki te kohikohi hoki i ngā kōrero i te hunga i rongo, i kite, i tipu ake hoki i roto i tērā Ao. He pekanga nui o te tuhinga nei kua titiro ki Te Huamata me Te Pure me wōna tapu, me wōna whakahaerenga ki runga o te marae o Whitianga.
Ki te whakawhāriki i ngā kōrero nei mō Te Ringatū ki runga o Whitianga kua tātaritia kia waru ngā pekanga o te tuhinga kia mārama ai ki te karu pānui i ngā kōrero; i pēhea tae atu ai Te Ringatū ki runga o Whitianga, i pēhea tāna kawe i ngā tikanga, ā, he aha i whakarerekēngia ai tāna kawe i Te Huamata me Te Pure i roto I te wā.

Tuatahi: Ki te kōrero mō Te Ringatū me hoki ki te tīmata maitanga o Te Ringatū. Ka tirohia, nā wai i tīmata, ā, he aha i tīmataria ai, me te whakaatu i wētahi āhuatanga i pā ki tōna Poropiti me wāna pononga i te tīmatatanga rā anō o Te Ringatū.

Tuarua: Ko te whai haere tēnei i ngā takahanga waewae o ngā tīpuna o Te Whānau-a-Apanui, ki te whai i Te Ringatū. Ka titiro he aha te take i huri ai a Te Whānau-a-Apanui ki ngā tikanga o Te Ringatū. Ka titiro anō hoki ki te taenga atu o Te Kooti me tana iwi Ringatū ki roto o Te Whānau-a-Apanui me wāna mahi ki a rātou i reira.

Tuatoru: Ka whakaatu i konei, he aha te take ko wātahi marae tokoiti noa iho o Te Whānau-a-Apanui ka noho hei marae Ringatū, mai i te taenga atu o Te Ringatū, aā, tae noa ki tēnei rā.
Tuawhā: I konei ka tae ki te pūtake o te tuhinga. Ka titiro i konei ki te taenga o ngā whakahaere Ringatū, arā, Te Huamata me Te Pure ki runga i te marae o Whitianga. Ka whakaatu i konei, he aha i tae atu ai wēnei tikanga ki tērā marae. Ka kite anē hoki he aha i karangatia ko Whitianga te marae pou mō Te Ringatū ki roto o Te Whānau-a-Apanui.
Tuarima: Ka tiro haeretia i konei ngā tikanga e pā ana ki Te Huamata me wōna whakahaere I ngā. tapu katoa e pā ana ki Te Huamata. Ka whakarārangitia ko ngā karakia me wōna kaupapa katoa kia kite ai te kaipānui i te hōhonutanga o tēnei tikanga a Te Ringatū. I konei ka kite anō hoki te kaipānui i ngā kōrero a ngā pakeke, nāna nei i kite, i tipu ake i roto i tērā tikanga.
Tuaono: Ka titiro i konei ko ngā whakahaere a Te Ringatū i tēnei tikanga, arā, Te Pure. Pērā anō ki te tipuranga tuarima, ka whakarārangitia ai ko ngā karakia me wōna kaupapa katoa kia kite ai te kaipānui i te tikanga o Te Pure, ā, he aha i pērā rawa ai te kaha whakapono o ngā pakeke ki tēnei tūāhuatanga, ko Te Pure.
Tuawhitu: I konei ka titiro ki a Paora Delamere me te take i whakarerekēngia ai e ia ngā tikanga tapu o Te Huamata me Te Pure. Ka titiro anō hoki ki wētahi āhuatanga hou i tīmataria ai e ia i waenganui i Te Ringatū whanui huri i Aotearoa.
Tuawaru: Ka tuituia ngā pekanga katoa ki te whakamārama i ngā kōrero kia eke katoa ki runga i te tāhūhū o te kōrero. Ka kitea te take i tīmataria ai Te Ringatu, arā ngā kairiri a Māori ki a tauiwi. Ā, pērā anō te take i huri ai a Te Whānau-a-Apanui ki ngā tikanga a Te Ringatū. Koira i hanake hoki ai ngā pakeke ki Ōtewa ki te pōhiri i a Te Kooti ki te rohe o Te Whānau-a-Apanui, nā te rauwhaitanga o te patu i ngā papatipu. Ko te hokitanga ki te haumoana o Te Whānau-a-Apanui, ko te hokinga anō hoki o Te Māratapu o Te Huamata, o Te Pure ki reira toka atu ai. Ka haere te wā, ā, nāwai rā ka poua wēnei tikanga a Te Ringatū ki Te Māratapu ki runga o Whitianga, ana, i tipu ake he tipu hou, he oranga hou, ā, he tikanga hou i te huringa o te wā.
Katoa wēnei kōrero hei whakaatu i te āhua o te taenga o Te Huamata me Te Pure ki runga o Whitianga marae, mai i te kunenga ake o te whakaaro ki te whai I wēnei tikanga, ā, tae noa ki te whakatinanatanga e haere ake nei, e haere ake. He rautau kua taha, he raurau tau e haere mai nei.

text: Te Kōpura He Hōnore, he korōria, he maungārongo ki runga ki te whenua, he whakaaro pai ki ngā tānagata katoa.


Ko te tāhu o tēnei tuhituhinga he titiro ki Te Hāhi Ringatū i runga o Whitianga marae. E rua noa iho ngā Rā Ringatū ka tū ki runga i tēnei marae, arā, ko Te Huamata, hei te tahi o Hune tēnā me Te Pure, hei te tahi o Nōema tēnā. I roto i te tuhituhingaroa nei ka titiro he aha I tae atu ai wēnei tikanga ki tēnei o ngā marae. Ka whakatakoto haere, i pēhea hoki ngā whakahaeretanga i te wā o ngā pakeke. Kātahi ka titiro ki ngā whakarerekētanga ki ngā tikanga i roto i te wā, ā, he aha i pērā ai. 
Kua tata ki te toru tekau tau mai i te whakakoretanga o Te Māratapu a Te Ringatū i roto i wāna whakahaerenga i Te Huamata me Te Pure. Ko tērā tūāhuatanga o Te Ringatū e kore nei e kitea e tēnei reanga tangata.
Tokoiti noa nei, me kī, ngā mōrehu o tērā whakatipuranga pakeke i kitea wērā tūāhuatanga e ora tonu ana. Nō reira i toko ake te whakaaro ki te rangahau, ki te kohikohi hoki i ngā kōrero i te hunga i rongo, i kite, i tipu ake hoki i roto i tērā Ao. He pekanga nui o te tuhinga nei kua titiro ki Te Huamata me Te Pure me wōna tapu, me wōna whakahaerenga ki runga o te marae o Whitianga.
Ki te whakawhāriki i ngā kōrero nei mō Te Ringatū ki runga o Whitianga kua tātaritia kia waru ngā pekanga o te tuhinga kia mārama ai ki te karu pānui i ngā kōrero; i pēhea tae atu ai Te Ringatū ki runga o Whitianga, i pēhea tāna kawe i ngā tikanga, ā, he aha i whakarerekēngia ai tāna kawe i Te Huamata me Te Pure i roto I te wā.

Tuatahi: Ki te kōrero mō Te Ringatū me hoki ki te tīmata maitanga o Te Ringatū. Ka tirohia, nā wai i tīmata, ā, he aha i tīmataria ai, me te whakaatu i wētahi āhuatanga i pā ki tōna Poropiti me wāna pononga i te tīmatatanga rā anō o Te Ringatū.

Tuarua: Ko te whai haere tēnei i ngā takahanga waewae o ngā tīpuna o Te Whānau-a-Apanui, ki te whai i Te Ringatū. Ka titiro he aha te take i huri ai a Te Whānau-a-Apanui ki ngā tikanga o Te Ringatū. Ka titiro anō hoki ki te taenga atu o Te Kooti me tana iwi Ringatū ki roto o Te Whānau-a-Apanui me wāna mahi ki a rātou i reira.

Tuatoru: Ka whakaatu i konei, he aha te take ko wātahi marae tokoiti noa iho o Te Whānau-a-Apanui ka noho hei marae Ringatū, mai i te taenga atu o Te Ringatū, aā, tae noa ki tēnei rā.
Tuawhā: I konei ka tae ki te pūtake o te tuhinga. Ka titiro i konei ki te taenga o ngā whakahaere Ringatū, arā, Te Huamata me Te Pure ki runga i te marae o Whitianga. Ka whakaatu i konei, he aha i tae atu ai wēnei tikanga ki tērā marae. Ka kite anē hoki he aha i karangatia ko Whitianga te marae pou mō Te Ringatū ki roto o Te Whānau-a-Apanui.
Tuarima: Ka tiro haeretia i konei ngā tikanga e pā ana ki Te Huamata me wōna whakahaere I ngā. tapu katoa e pā ana ki Te Huamata. Ka whakarārangitia ko ngā karakia me wōna kaupapa katoa kia kite ai te kaipānui i te hōhonutanga o tēnei tikanga a Te Ringatū. I konei ka kite anō hoki te kaipānui i ngā kōrero a ngā pakeke, nāna nei i kite, i tipu ake i roto i tērā tikanga.
Tuaono: Ka titiro i konei ko ngā whakahaere a Te Ringatū i tēnei tikanga, arā, Te Pure. Pērā anō ki te tipuranga tuarima, ka whakarārangitia ai ko ngā karakia me wōna kaupapa katoa kia kite ai te kaipānui i te tikanga o Te Pure, ā, he aha i pērā rawa ai te kaha whakapono o ngā pakeke ki tēnei tūāhuatanga, ko Te Pure.
Tuawhitu: I konei ka titiro ki a Paora Delamere me te take i whakarerekēngia ai e ia ngā tikanga tapu o Te Huamata me Te Pure. Ka titiro anō hoki ki wētahi āhuatanga hou i tīmataria ai e ia i waenganui i Te Ringatū whanui huri i Aotearoa.
Tuawaru: Ka tuituia ngā pekanga katoa ki te whakamārama i ngā kōrero kia eke katoa ki runga i te tāhūhū o te kōrero. Ka kitea te take i tīmataria ai Te Ringatu, arā ngā kairiri a Māori ki a tauiwi. Ā, pērā anō te take i huri ai a Te Whānau-a-Apanui ki ngā tikanga a Te Ringatū. Koira i hanake hoki ai ngā pakeke ki Ōtewa ki te pōhiri i a Te Kooti ki te rohe o Te Whānau-a-Apanui, nā te rauwhaitanga o te patu i ngā papatipu. Ko te hokitanga ki te haumoana o Te Whānau-a-Apanui, ko te hokinga anō hoki o Te Māratapu o Te Huamata, o Te Pure ki reira toka atu ai. Ka haere te wā, ā, nāwai rā ka poua wēnei tikanga a Te Ringatū ki Te Māratapu ki runga o Whitianga, ana, i tipu ake he tipu hou, he oranga hou, ā, he tikanga hou i te huringa o te wā.
Katoa wēnei kōrero hei whakaatu i te āhua o te taenga o Te Huamata me Te Pure ki runga o Whitianga marae, mai i te kunenga ake o te whakaaro ki te whai I wēnei tikanga, ā, tae noa ki te whakatinanatanga e haere ake nei, e haere ake. He rautau kua taha, he raurau tau e haere mai nei.

year: 1998

title: Taku manatawa, taku manapou. The learning of te reo Māori in adulthood: Perceptions of its contribution to overall wellbeing

authors: Rolleston, Jamie Huia

subjects: maori

abstract: Ko te tāhuhu o tēnei whare rangahau ko te toiora o te tangata. Ko te tūāpapa o te whare, ko te reo Māori. E toru ngā pou tūhono i te tāhuhu ki te papa, mō tēnei rangahau ko aua pou ko te oranga wairua, ko te oranga whānau, ko te oranga tinana. Ko tā tēnei rangahau he āta mātai i aua pou e toru e toko ana i te toiora o te tangata, ā, kia mātai hoki i te hononga o te reo Māori ki aua pou e toru me te toiora tangata.
Ko te pātai matua kei te aroaro o tēnei rangahau ko tēnei : He aha ngā hua o te ako i te reo Māori hei reo tuarua mō te hunga pakeke ake i te tekau mā waru tau?
E toru ngā wāhanga o te pātai matua:
1. He aha ngā hua ā-wairua?
2. He aha ngā hua ā-whānau?
3. He aha ngā hua ā-tinana?
E toru hoki ngā huarahi i whāia ai kia rapua he whakautu ki aua pātai. Tuatahi ake, i tirohia ngā mātātuhi maha e hāngai ana ki te toiora tangata (Upoko tuarua), arā, ko ngā kōrero a ngā mātanga o te ao whānui, o te ao Māori hoki kua whakawhārikitia kētia ki runga i tēnei kaupapa. Ka rua, i tīmata āku ake ketuketunga ki tētahi pākiki ā-ipurangi, ā, i tukuna atu tēnā ki te marea kia whai māramatanga mō ngā momo pānga a te reo Māori ki a rātou (Upoko tuatoru). Ka mutu, i uiuitia tokorima ngā tāngata kia rongo ai i ō rātou wheako ako i te reo me ngā hua i puta mai ki a rātou (Upoko tuawhā).
E ai ki te hunga i whai wāhi mai ki tēnei rangahau ko te hua nui o te reo Māori ko te whai hononga ki te ao Māori me te tuakiri Māori. I puta mai tēnei kōrero i roto i te pākiki me ngā uiuinga. He mātotoru ngā kōrero a te hunga nei mō te kimi i te mea ngaro, ā, mā te ako i te reo Māori i kitea te mea i te ngaro, anō nei i whakakīkīngia tētahi rua ki roto i te tangata. I roto i te pākiki me ngā uiuinga i kumea mai ai i te hunga nei ngā kōrero mō ō rātou oranga i mua i te ako i te reo, i te tīmatanga o te ako i te reo, me te nāianei hoki, ā, he mārakerake noa te kitea he hoa haere te whanaketanga o te reo Māori me te whanaketanga o te taha Māori o te tangata me tōna māramatanga ki a ia anō, ā, mā reira e piki ai he taha toiora o te tangata. I tua atu i wēnei hua, he maha kē atu ngā hua o te reo i puta mai ai i te rangahau nei, ko te whai hononga ki te taiao, ki te whakapapa, ko te whakapiki māia, ā, ko te whai mahi hoki ētahi o ngā hua i tino kitea i roto i ngā whakautu a tēnei hunga.

text: Taku manatawa, taku manapou. The learning of te reo Māori in adulthood: Perceptions of its contribution to overall wellbeing Ko te tāhuhu o tēnei whare rangahau ko te toiora o te tangata. Ko te tūāpapa o te whare, ko te reo Māori. E toru ngā pou tūhono i te tāhuhu ki te papa, mō tēnei rangahau ko aua pou ko te oranga wairua, ko te oranga whānau, ko te oranga tinana. Ko tā tēnei rangahau he āta mātai i aua pou e toru e toko ana i te toiora o te tangata, ā, kia mātai hoki i te hononga o te reo Māori ki aua pou e toru me te toiora tangata.
Ko te pātai matua kei te aroaro o tēnei rangahau ko tēnei : He aha ngā hua o te ako i te reo Māori hei reo tuarua mō te hunga pakeke ake i te tekau mā waru tau?
E toru ngā wāhanga o te pātai matua:
1. He aha ngā hua ā-wairua?
2. He aha ngā hua ā-whānau?
3. He aha ngā hua ā-tinana?
E toru hoki ngā huarahi i whāia ai kia rapua he whakautu ki aua pātai. Tuatahi ake, i tirohia ngā mātātuhi maha e hāngai ana ki te toiora tangata (Upoko tuarua), arā, ko ngā kōrero a ngā mātanga o te ao whānui, o te ao Māori hoki kua whakawhārikitia kētia ki runga i tēnei kaupapa. Ka rua, i tīmata āku ake ketuketunga ki tētahi pākiki ā-ipurangi, ā, i tukuna atu tēnā ki te marea kia whai māramatanga mō ngā momo pānga a te reo Māori ki a rātou (Upoko tuatoru). Ka mutu, i uiuitia tokorima ngā tāngata kia rongo ai i ō rātou wheako ako i te reo me ngā hua i puta mai ki a rātou (Upoko tuawhā).
E ai ki te hunga i whai wāhi mai ki tēnei rangahau ko te hua nui o te reo Māori ko te whai hononga ki te ao Māori me te tuakiri Māori. I puta mai tēnei kōrero i roto i te pākiki me ngā uiuinga. He mātotoru ngā kōrero a te hunga nei mō te kimi i te mea ngaro, ā, mā te ako i te reo Māori i kitea te mea i te ngaro, anō nei i whakakīkīngia tētahi rua ki roto i te tangata. I roto i te pākiki me ngā uiuinga i kumea mai ai i te hunga nei ngā kōrero mō ō rātou oranga i mua i te ako i te reo, i te tīmatanga o te ako i te reo, me te nāianei hoki, ā, he mārakerake noa te kitea he hoa haere te whanaketanga o te reo Māori me te whanaketanga o te taha Māori o te tangata me tōna māramatanga ki a ia anō, ā, mā reira e piki ai he taha toiora o te tangata. I tua atu i wēnei hua, he maha kē atu ngā hua o te reo i puta mai ai i te rangahau nei, ko te whai hononga ki te taiao, ki te whakapapa, ko te whakapiki māia, ā, ko te whai mahi hoki ētahi o ngā hua i tino kitea i roto i ngā whakautu a tēnei hunga.

year: 2015

title: Theme issue: Developing research in technology education

authors: Jones, Alister

abstract: Examination of past reviews to consider the number of research areas that need further examination in technology education.

text: Theme issue: Developing research in technology education Examination of past reviews to consider the number of research areas that need further examination in technology education.

year: 2001